Holkrans Guest Lodge | LekkeSlaap
Holkrans Guest Lodge is gerieflik geleë op die N8, 70 km tussen Griekwastad en Groblershoop. Dis tussen die Kalahariduine en berge en bied 'n wegbreekplek waar die hele gesin in weelde kan rus teen 'n bekostigbare prys.
Die lodge beskik oor 3 elegante en suite-eenhede met 'n uitsig oor die tuin en bied slaapplek aan 8 gaste. Gaste kan heerlik ontspan by hierdie luukse suites of in die lowergroen tuin, wat ontwerp is om elke eenheid se privaatheid met privaat ingange te verseker.
Gaste kan 'n skemerkelkie op die koppie geniet met 'n 360-grade uitsig oor die Kalahari of 'n verfrissende swemsessie in die swembadjie onderneem.
Etes word vooraf bestel en is beslaan 'n heerlike, tuisgemaakte aandete en/of ontbyt in die tuin of eetkamer. In die winter word die kaggel ook aangesteek. Daar is ook die geleentheid vir selfsorgverblyf of braaigeriewe by die eetarea of in elke eenheid.